Fortuna har forlænget kontrakten med sin anfører Camilla Sand, så den nu løber til sommeren 2010.

Den 21-årige midtbanespiller er supertilfreds med at være i Fortuna, hvor hun ser muligheder for yderligere udvikling som fodboldspiller. Desuden passer det perfekt i hendes fremtidsplaner, at hun kan spille fodbold i Hjørring og læse på Aalborg Universitet, når hun til sommer bliver student. Også Fortuna er særdeles tilfreds med at have papir på Camilla Sand i godt tre år endnu. - Camilla er trods sine kun 21 år en værdifuld spiller for os, siger sportschef Anne Mette Christensen, og hun er en af dem, som skal bære vores hold i de kommende sæsoner.